b'\n_START_ARTICLE_\nOldhamit\n_START_SECTION_\nEtimologija in zgodovina\n_START_PARAGRAPH_\nMineral so prvi\xc4\x8d odkrili leta 1862 v meteroritu Bustee, ki je padel na Zemljo v indijski dr\xc5\xbeavi Utar Prade\xc5\xa1. Mineral je \xc5\xa1e isto leto opisal angle\xc5\xa1ki geolog in mineralog Nevil Story Maskelyne (1823-1911) in ga imenoval po irskem geologu Thomasu Oldhamu (1816-1878), direktorju Indijske geolo\xc5\xa1ke dru\xc5\xbebe.\n_START_SECTION_\nNahajali\xc5\xa1\xc4\x8da\n_START_PARAGRAPH_\nOldhamit se pojavlja med silikatnimi minerali v intersticijski mineralni fazi v enstatitnih hondritih in ahondritnih meteoritih (\xc5\xbee omenjeni Bustee in Allan Hills 84001, ki so ga odkrili na Antarktiki). Spremljajo\xc4\x8di minerali so enstatit, avgit, niningerit, osbornit, troilit, sadra in kalcit. V Franciji so ga odkrili tudi v \xc5\xbelindri, na Poljskem pa v skladih premoga.'